ಹಳೆ ಗರ್ಲ್ ಫ್ರೆಂಡ್‍ಗಾಗಿ ಹಂಬಲಿಸುತ್ತಿರುವ ಜಶ್ವಂತ್..!

ಬಿಗ್‍ಬಾಸ್ ಮನೆಯಲ್ಲಿ ಒಂದು ಕ್ಯೂಟ್ ಜೋಡಿ ಇದೆ. ಅದು ಯಾರು ಅಂತ ಕೇಳಿದರೆ ನಂದು ಅಂಡ್ ಜಶು ಅಂತ ಎಲ್ಲರೂ ಹೇಳುತ್ತಾರೆ. ನಂದಿನಿ ಹಾಗೂ ಜಶ್ವಂತ್ ಬಿಗ್‍ಬಾಸ್ ಮನೆಗೆ ಬಂದ ಮೇಲೆ ಪ್ರೀತಿಯಲ್ಲಿ ಬಿದ್ದವರಲ್ಲ. ಪ್ರೀತಿಯಲ್ಲಿ ಬಿದ್ದಿದ್ದವರನ್ನು ಬಿಗ್‍ಬಾಸ್ ಮನೆಗೆ ಕರೆತಂದದ್ದು. ಇಬ್ಬರು ಈಗಲೂ ಬಿಗ್‍ಬಾಸ್ ಮನೆಯಲ್ಲಿ ಲವ್ ಬರ್ಡ್ಸ್‌ಗಳು ಹಾರಾಡಿದಂತೆಯೇ ಹಾರಾಡುತ್ತಿರುತ್ತಾರೆ. ಆದರೆ ಅದ್ಯಾಕೋ ಜಶ್ವಂತ್‍ಗೆ ಹಳೇ ಗರ್ಲ್ ಫ್ರೆಂಡ್ ನೆನಪಾಗಿದ್ದಾಳೆ.

ಹಳೇ ಗರ್ಲ್ ಫ್ರೆಂಡ್ ಎಂದಾಕ್ಷಣಾ ಬೇರೆ ಇನ್ನೇನನ್ನೋ ಅರ್ಥೈಸಿಕೊಳ್ಳಬೇಡಿ. ಜಶ್ವಂತ್‍ಗೆ ಹಳೆ ನಂದಿನಿ ಬೇಕು ಎಂಬ ಹಂಬಲ ಹೆಚ್ಚಾಗಿದೆ. ಇಂದು ಬಿಗ್‍ಬಾಸ್ ಮನೆಯಲ್ಲಿ ಪ್ರತಿದಿನ ಅಡುಗೆ ಯಾರು ಮಾಡಬೇಕು ಎಂಬುದು ವೂಟ್‍ನಲ್ಲಿ ಜನರಿಂದ ಬಂದ ಉತ್ತರದ ಮೇಲೆಯೇ ನಿರ್ಧಾರವಾಗುತ್ತದೆ. ಅದರಂತೆ ಇಂದು ಅಡುಗೆ ಮಾಡುವ ಜವಾಬ್ದಾರಿ ನಂದಿನಿ ಅವರ ಮೇಲೆ ಬಂದಿದೆ. ಬಿಗ್‍ಬಾಸ್ ಸೂಚನೆಯಂತೆ ನಂದಿನಿ ಅನ್ನ, ಟೊಮೇಟೊ ಗೊಜ್ಜು ಮಾಡಿದ್ದಾಳೆ. ಎಲ್ಲರೂ ಖುಷಿಯಾಗಿ ತಿಂದಿದ್ದಾರೆ. ಕ್ಯಾಮೆರಾಗೆ ಖುಷಿಯಿಂದ ಹೇಳಿಕೊಂಡ ನಂದಿನಿ, ಮಮ್ಮಿ, ಪಪ್ಪಾ ನೋಡಿ ಇಲ್ಲಿ ನಾನು ಟೊಮೇಟೊ ಅನ್ನ ಮಾಡಿದ್ದೀನಿ. ಕರಿಬೇವಿನ ಸೊಪ್ಪನ್ನು ಸೀಯಿಸಿ ಬಿಟ್ಟಿದ್ದೀನಿ. ಸೋ ನಿಮ್ಮ ಮಗಳೇ ಎಂಬುದು ಅರ್ಥ ಆಯ್ತು ಎಂದಿದ್ದಾರೆ. ಇದನ್ನೂ ಓದಿ: ರಿಯಲ್ ಪ್ರೇಮಿಗಳು ‘ಬಿಗ್ ಬಾಸ್’ ಮನೆಯಲ್ಲಿ ಬೇರೆ ಬೇರೆ ಆಗ್ತಾರಾ?: ದೂರಾಗುವ ಕುರಿತು ಮಾತನಾಡಿದ ನಂದಿನಿ

ಅದಕ್ಕೂ ಮುನ್ನ ಟೊಮೇಟೊ ಹಚ್ಚಿಕೊಡಲು ಜಶ್ವಂತ್ ಸಹಾಯ ಮಾಡಿದ್ದಾರೆ. ಈ ವೇಳೆ ಜಶ್ವಂತ್ ಕಡೆಯಿಂದ ಗಿಫ್ಟ್ ಹ್ಯಾಂಪರ್ ಎಂದು ಟೊಮೇಟೊದಲ್ಲಿ ಹಾರ್ಟ್ ಶೇಪ್ ಕೂರಿಸಿ ನಂದಿನಿಗೆ ಖುಷಿ ಕೊಟ್ಟಿದ್ದಾರೆ. ಆದರೆ ತಿನ್ನುವುದಕ್ಕೆ ಜಶ್ವಂತ್ ಬಂದಿದ್ದಾರೆ. ತಿಂಡಿ ಹೇಗಿದೆ ಅಂತ ಜಶ್ವಂತ್ ಹೇಳದೇ ಇರುವುದಕ್ಕೆ ನಂದಿನಿ ಬೇಸರ ಮಾಡಿಕೊಂಡಿದ್ದಾರೆ. ಆ ಮಧ್ಯೆ ಸಣ್ಣ ಚೇಷ್ಟೆಯ ಜಗಳವೂ ಆಗಿದೆ. ತಿಂಡಿ ತಿನ್ನುತ್ತಿದ್ದ ಜಶ್ವಂತ್ ಅನ್ನು ಹಗ್ ಮಾಡಲು ಬಂದಿದ್ದಾರೆ. ಆದರೆ ಜಶ್ವಂತ್ ಸರಿಯಾದ ಹಗ್ ಕೊಡದೇ ಇದ್ದಿದ್ದಕ್ಕೆ ಬೇಸರ ಮಾಡಿಕೊಂಡಿದ್ದಾರೆ. ನೀನು ಹಗ್ ಬೇರೆಯವರ ಹತ್ತಿರವೇ ತೆಗೆದುಕೋ ಎಂದು ಮುಂದೆ ಸಾಗಿದ್ದಾರೆ.

ನಂತರ ಕೂಡಲೇ ಅಲ್ಲಿಂದ ಎದ್ದು ಜಶ್ವಂತ್ ನಂದಿನಿಯನ್ನು ಸಮಾಧಾನ ಮಾಡಲು ಹೋಗಿ ವಿವರಣೆ ನೀಡಲು ಯತ್ನಿಸಿದಾಗ ನಂದಿನಿ ಕೂಡ ನಿನ್ನೆ ಆಗಿದ್ದನ್ನು ವಿವರಿಸಿದ್ದಾರೆ. ನಿನ್ನೆ ಹಗ್ ಮಾಡಲು ಬಂದರೆ ಹಗ್ ಕೊಡದೇ ಕೈ ಗಟ್ಟಿಯಾಗಿ ಹಿಡಿದುಕೊಂಡಿದ್ದೆ ಅದಕ್ಕೆ ನಂಗೆ ಬೇಸರ ಆಯ್ತು ಎಂದಿದ್ದಾರೆ. ಬಳಿಕ ಬೇಸರದಲ್ಲಿದ್ದ ನಂದಿನಿಯನ್ನು ಗಟ್ಟಿಯಾಗಿ ತಬ್ಬಿ ಸಮಾಧಾನ ಮಾಡಿದ್ದಾರೆ. ಚಿವುಟಿದ ನಂದಿನಿ ಅಲ್ಲಿಂದ ಮುಂದೆ ಸಾಗಿದ್ದಾರೆ. ನಂದಿನಿ ಚಿವುಟಿದ ನೋವು ಹಾಗೆ ಇದ್ದಿದ್ದರಿಂದ ಕೆರೆದುಕೊಂಡು ಕುಳಿತಿದ್ದ ಜಶು, ಸೋಮಣ್ಣ ಬಂದ ಮೇಲೆ ನಂಗೆ ಹಳೇ ಗರ್ಲ್ ಫ್ರೆಂಡ್ ಬೇಕು ಎಂದಿದ್ದಾರೆ. ಇದನ್ನೂ ಓದಿ: ಬಿಗ್‌ ಬಾಸ್: ಸೋನು ಶ್ರೀನಿವಾಸ್ ಗೌಡಗೆ ಜೈಲು ಫಿಕ್ಸ್

ಯಾಕೆಂದರೆ ನಂದಿನಿ ಅಲ್ಲಿಂದ ಹೋಗುವಾಗ ಚಮಕಾಯಿಸುವಂತೆ ಹೋಗಿದ್ದಾರೆ. ಆದರೆ ಆ ಸ್ಟೈಲ್ ರೂಪೇಶ್ ನದ್ದಾಗಿತ್ತು. ಇದು ಜಶ್ವಂತ್‍ಗೆ ಉರಿದಿದೆ. ಅಯ್ಯೋ ರೂಪೇಶ್ ಯಾಕೆ. ಅದು ಅವನೇ ಮಾಡುವುದು ಎಂದಿದ್ದಾನೆ. ಅದಕ್ಕೆ ನಂದು ಅದು ರೂಪೇಶ್ ರೀತಿ ಅಲ್ಲ ಎಂದು ಹೇಳಿ ಹೋಗುತ್ತಾರೆ. ಅಲ್ಲಿಗೆ ಬಂದ ಸೋಮಣ್ಣನ ಬಳಿ ಜಶ್ವಂತ್ ತನ್ನ ಕಷ್ಟ ಹೇಳಿಕೊಂಡಿದ್ದಾರೆ. ರೂಪೇಶ್ ಮತ್ತು ನಂದು ಚಿಲ್ ಮಾಡುತ್ತಾರಲ್ವಾ. ಈಗ ನಂದು ಸ್ವಲ್ಪ ರೂಪೇಶ್ ಥರನೇ ಮಾಡುವುದು. ನಂಗೆ ಏನಪ್ಪ ಇದು ಅಂತ ಇಷ್ಟ ಆಗುತ್ತಿಲ್ಲ. ಆಕ್ಚುಲಿ ನಂದು ಕ್ಯೂಟ್ ಆಗಿ ಇದು ಅದು ಮಾಡುತ್ತಾಳೆ. ಆದರೆ ಈಗ ರೂಪೇಶ್ ಥರ ಇದು ಅದು ಮಾಡುತ್ತಾಳೆ. ನಂಗೆ ನನ್ನ ಗರ್ಲ್ ಫ್ರೆಂಡ್ ವಾಪಾಸ್ ಬೇಕು ಎಂದು ಬೇಜಾರು ಮಾಡಿಕೊಂಡು ನಂದು ಮಾಡಿದ ತಿಂಡಿ ತಿಂದಿದ್ದಾರೆ.

Live Tv
[brid partner=56869869 player=32851 video=960834 autoplay=true]